ভারত-বাংলাদেশ সীমান্তে বিএসএফ-এর বড় সাফল্য, নদিয়ায় গ্রেফতার সোনা পাচারকারী

নদিয়া: ভারত–বাংলাদেশ সীমান্তে (India-Bangladesh) ফের সোনা পাচারের চেষ্টা নস্যাৎ করল বিএসএফের (BSF) ৩২ নম্বর ব্যাটালিয়ন। ঘটনাটি ঘটেছে নদিয়ার (Nadia) ভীমপুর থানার মলুয়াপাড়া এলাকায় (District news)।

বিএসএফ সূত্রে জানা গেছে, গোপন সূত্রে খবর পেয়ে টহলদারি চালানোর সময় জওয়ানরা প্রায় ২ কেজি ৩০০ গ্রাম ওজনের সোনার বাটসহ এক ভারতীয় পাচারকারীকে হাতেনাতে গ্রেফতার করে।

আরও পড়ুন: এবছর শান্তিপুরে রাস উৎসবের মণ্ডপসজ্জায় অভিনব চমক,খুঁটি পুজোয় উপস্থিত বিশিষ্ট জনেরা

সূত্রের দাবি, বাংলাদেশের পাচারকারীরা কাঁটাতার পেরিয়ে সোনা ভারতে পাঠানোর চেষ্টা করছিল। সেই সময় সতর্ক বিএসএফ জওয়ানরা অভিযান চালালে ভারতীয় পাচারকারী ধরা পড়ে, তবে বাংলাদেশি পাচারকারীরা অন্ধকারের সুযোগে পালিয়ে যায়।

বিএসএফ সূত্রে আরও জানা গেছে, উদ্ধার হওয়া সোনার আনুমানিক বাজারমূল্য কয়েক কোটি টাকার কাছাকাছি। আটক ব্যক্তিকে জিজ্ঞাসাবাদ করে পুরো পাচারচক্রের সঙ্গে আর কারা যুক্ত রয়েছে তা খতিয়ে দেখা হচ্ছে।